CELEX: 32017R0238
Language: mt
Date: 2017-02-10 00:00:00
Title: Regolament tal-Kummissjoni (UE) 2017/238 tal-10 ta' Frar 2017 li jemenda l-Anness VI tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi

11.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 36/37
            
         REGOLAMENT TAL-KUMMISSJONI (UE) 2017/238
   tal-10 ta' Frar 2017
   li jemenda l-Anness VI tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (1), u b'mod partikolari l-Artikolu 31(1) tiegħu,
   Billi:
   
               (1)
            
            
               Il-Kumitat Xjentifiku dwar is-Sikurezza tal-Konsumaturi (“SCCS”), fl-opinjoni tiegħu tas-16 ta' Diċembru 2008 (2) ikkonkluda li l-użu tal-Benzofenon-3 bħala filter tal-UV f'konċentrazzjoni sa 6 % w/w fil-prodotti kożmetiċi li jipproteġu mix-xemx u sa' 0,5 % w/w fit-tipi kollha ta' prodotti kożmetiċi għall-protezzjoni tal-formulazzjoni ma' jippreżentax riskju għas-saħħa umana, għajr il-potenzjal ta' effett allerġeniku mal-kuntatt jew fotoallerġeniku tiegħu.
            
         
               (2)
            
            
               Għaldaqstant, il-konċentrazzjoni massima attwali ta' 10 % w/w fil-każ tal-Benzofenon-3 użat bħala filter tal-UV fil-prodotti kożmetiċi għandha titnaqqas għal 6 % w/w.
            
         
               (3)
            
            
               Ir-Regolament (KE) Nru 1223/2009 għandu għalhekk jiġi emendat skont dan.
            
         
               (4)
            
            
               L-applikazzjoni tal-konċentrazzjoni massima l-ġdida għandha tiġi deferita biex l-industrija tingħata ż-żmien ħalli twettaq l-aġġustamenti neċessarji għall-formulazzjonijiet tal-prodotti. B'mod partikolari, l-azjendi għandhom jingħataw sitt xhur mid-data tad-dħul fis-seħħ ta' dan ir-Regolament sabiex jieħdu l-miżuri neċessarji ħalli jqiegħdu fis-suq prodotti konformi u ma jkomplux jagħmlu għad-dispożizzjoni l-prodotti li diġà tqiegħdu fis-suq li mhumiex konformi mal-konċentrazzjoni massima l-ġdida.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
            
         ADOTTAT DAN IR-REGOLAMENT:
   Artikolu 1
   L-Anness VI tar-Regolament (KE) Nru 1223/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu japplika mit-3 ta' Settembru 2017.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak li fih jiġi ppublikat f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 342, 22.12.2009, p. 59.
   
      (2)  SCCP 1201/08
   
      ANNESS
      Fl-Anness VI tar-Regolament (KE) Nru 1223/2009, l-entrata 4 tinbidel b'dan li ġej:
      
         
                     In-numru ta' referenza
                  
                  
                     L-identifikazzjoni tas-sustanza
                  
                  
                     Kundizzjonijiet
                  
                  
                     Il-kliem li għandu jintuża fil-kundizzjonijiet tal-użu u t-twissijiet
                  
               
                     Isem kimiku/INN/XAN
                  
                  
                     L-isem tal-Glossarju ta' Ingredjenti Komuni
                  
                  
                     In-numru CAS
                  
                  
                     In-numru KE
                  
                  
                     It-tip ta' prodott, il-partijiet tal-ġisem
                  
                  
                     Konċentrazzjoni massima fi preparazzjoni lesta għall-użu
                  
                  
                     Oħrajn
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     “4
                  
                  
                     2-Idrossi-4-metossibenzofenon/Ossibenzon
                  
                  
                     Benzofenon-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Mhux aktar minn 0,5 % għall-protezzjoni tal-formulazzjoni tal-prodott
                  
                  
                     Fih il-Benzofenon-3 (1)”